OpenLLM-France/wikimedia huggingface dataset:
# Suraj

Suraj (en rus: Сураж) és una ciutat de l'óblast de Briansk, a Rússia, segons el cens del 2021 tenia 11.176 habitants. És la capital administrativa del districte (raion) homònim. Es troba a la vora del riu Íput, a uns 30 km al nord-est de Klintsí, a la carretera que duu a Katsiukóvitxi.

## Història

Es coneix l'existència de l'assentament en documents des del 1650, quan era una vila rural al vólost de Mglin. El 1781 passà a ser ciutat i capital d'uiezd, des de començaments del segle XIX a la governació de Txernígov. La República de Rússia traslladà la capital de districte a Klintsí el 1921, fins que el 1929 la Unió Soviètica creà l'actual raion de Suraj. Durant l'època soviètica cresqué notablement al voltant d'una important fàbrica de cartró, que continua sent gairebé l'única base de la seva economia; a causa d'això, el 2009 entrà a la llista oficial de ciutats russes que reben subvencions per pal·liar la seva dependència d'una sola indústria.

## Referències

* ↑ «Именной указ Екатерины II об учреждении Новгород-Северского наместничества. — Полное собрание законов Российской империи. Собрание первое. Том 21. — СПб., 1830. — С. 246—247.» (en rus). www.hrono.ru. [Consulta: 9 gener 2021].
* ↑ Сураж, уездный город Черниговской губернии // Diccionario Enciclopédico Brockhaus y Efron : в 86 т. (82 т. и 4 доп.). — СПб., 1890—1907.
* ↑ «Сураж в энциклопедии «Мой город»» (en rus). www.mojgorod.ru. [Consulta: 9 gener 2021].
# El pou i el pèndol (pel·lícula)

El pou i el pèndol (títol original en anglès: The Pit and the Pendulum) és una pel·lícula fantàstica americana de Roger Corman, estrenada el 1961. És una adaptació de la novel·la homònima d'Edgar Allan Poe. Ha sigut doblada al català.

## Argument

Espanya, segle xvi. Per tal d'aclarir els misteris que envolten la mort de la seva germana Elizabeth, Francis Barnard va al castell on vivia en companyia del seu marit Nicholas.
Nicholas Medina, fill d'un temible inquisidor espanyol, s'enfonsa lentament en la bogeria, persuadit d'haver enterrat viva la seva dona...

## Repartiment

* Vincent Price: Don Nicolas Medina / Sebastian Medina
* John Kerr: Francis Barnard
* Barbara Steele: Elizabeth Barnard Medina
* Luana Anders: Catherine Medina
* Antony Carbone: Dr. Charles Leon
* Patrick Westwood: Maximillian, el majordom
* Lynette Bernay: Maria
* Larry Turner: Nicolas Medina, de nen
* Mary Menzies: Isabella
* Charles Victor: Bartolome

## Al voltant de la pel·lícula

* Durant el rodatge de l'escena de demència, Vincent Price, portat en el deliri del seu paper, va estrènyer tan violentament el coll de Barbara Steele que va estar a punt d'escanyar-la de debò.
* Quan se li preguntava a Vincent Price per què baixava a rodar a petites produccions com ara aquestes, responia irònicament: «M'agrada el ritme constant. Sobre un rodatge més ambiciós, es treballa molt més lentament. De vegades una sola pel·lícula pot reclamar 9 mesos de rodatge. 9 mesos! S'adona? Tant com per fer un nen! »

## Referències

* ↑ esadir.cat. El pou i el pèndol. esadir.cat.
* ↑ «The pit and the pendulum». The New York Times.
# Antracita

L'antracita és el carbó de més alt contingut en carboni i amb menors impureses, sent també el de més alt preu. El nom prové de la paraula que en grec Άνθραξ, àntrax, que vol dir carbó. Es forma a partir de l'hulla en el procés físic geològic anomenat antracitització.
És negre, brillant i molt dur, amb irisacions, i sonor per percussió. A simple vista no es distingeix de l'hulla. S'assembla a l'obsidiana. Es pot considerar que l'antracita és un pas intermedi en el procés geològic de formació entre l'hulla i el grafit.
Conté fins a un 98% de carboni i, encara que crema amb dificultat, desprèn molta calor i poc fum. El seu poder calorífic oscil·la entre 26 a 33 MJ/kg en pes sec (la seva humitat en brut és menor del 15%).
Respecte a l'hulla té més duresa, més densitat relativa (1,3 a 1,4) i més brillantor. A més el seu contingut en carboni és més alt i les seves matèries volàtils són menors.

## Origen

Es va formar exclusivament fa 250 milions d'anys, en el Carbonífer i el Permià, a l'era Primària. Els processos geològics són els mateixos que en els altres tipus de carbó, però en el cas de l'antracita es va formar amb les restes vegetals més dures (troncs, principalment) i va quedar enterrada a gran profunditat.

## Usos

Malgrat el seu alt poder calorífic i les baixes impureses, pel fet de tenir un alt preu i ser escassa actualment s'usa poc. L'ús que se'n fa es redueix a la calefacció domèstica o a usos on es necessiti un carbó d'alta puresa com per exemple el carbó dels filtres o dels elèctrodes.
En la indústria de l'acer s'havia utilitzat antigament, però actualment la substitueix el carbó de coc.

## Referències

* 1 2 «El carbó», 12-09-2019. [Consulta: 16 gener 2022].
* ↑ «Vitrinite reflectance, Coal Analysis, Kentucky Geological Survey, University of Kentucky». [Consulta: 16 gener 2022].
* ↑ «THE COAL RESOURCE» (en anglès). World Coal Institut, 2005. Arxivat de l'original el 2009-10-15. [Consulta: 16 gener 2022].

## Vegeu també

* Carbó

## Enllaços externs

* (anglès) The Anthracite Heritage Museum
# Chromis viridis

Chromis viridis és una espècie de peix de la família dels pomacèntrids i de l'ordre dels perciformes que es troba des del Mar Roig fins a les Illes de la Línia, les Tuamotu, les Illes Ryukyu i Nova Caledònia.
Els mascles poden assolir els 8 cm de longitud total.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tartana

* Per a altres significats, vegeu «tartana (barca)».
La tartana és un petit carro o carruatge de dues vares i dues rodes, amb coberta de lona i tir de sang. Va muntat sobre una suspensió de ballesta. Per davant es tanca amb tauler de dos vidres i per darrere, amb portella i vidre. La tartana està dissenyada per a transportar diverses persones a l'interior assegudes en dos seients col·locats en cada un dels seus laterals. A la vara dreta té un estrep que utilitza el conductor i un altre a la part posterior. Per la seva banda, el seient del conductor és una taula reduïda folrada de cuir unida a la trobada de la vara dreta i la caixa. També hi ha la tartana quadrada que només es diferencia de l'anterior en què els taulers i la coberta formen un paral·lelogram. A Irlanda, al segle xix i començaments del XX es va emprar una variant anomenada jaunting car per al transport de viatgers i que tenia la particularitat que els seients dels passatgers estaven col·locats transversalment a la direcció de la marxa, ben encarats cap endins o bé cap a fora amb un estrep sobresortint del pla de les rodes per recolzar els peus. Avui se segueixen fent servir en alguns llocs de l'illa com a atracció turística.

## Referències

* ↑ tartana a Optimot
* ↑ DCVB-Tartana
* ↑ GEC - Tartana
* ↑ IEC - Tartana

## Bibliografia

* El contingut d'aquest article incorpora material del Diccionario Enciclopédico Hispano-Americano de l'any 1898, que és de domini públic
# Eduard Barbany i Pujol

Eduard Barbany Pujol (Granollers) fou un antic jugador català d'handbol a onze i handbol a set.
Defensà els colors del BM Granollers durant els anys 40 i 50, on jugava de mig o interior. El seu germà Joan Barbany Pujol també fou jugador d'handbol.

## Palmarès

* Handbol a 11
** 2 Campionat d'Espanya d'handbol a onze: 1955-56 i 1958-59
** 2 Campionat de Catalunya d'handbol a onze: 1955-56 i 1958-59
* Handbol a 7
** 6 Lligues espanyoles: 1955-56, 1956-57, 1957-58, 1958-59, 1960-61 i 1961-62
** 1 Copa espanyola: 1957-58

## Referències

* Homenatge als germans Barbany

## Bibliografia

* L'handbol a onze català. Història-memòria d'un esport de vida curta. Lluís Miracle. Barcelona. Argos-Vergara. 1982. Ref 2.88128
# Eduard Aunós

Eduard Aunós és el nom dels següents personatges:
* Eduard Aunós i Cau, (Es Bòrdes, 1858 - Barcelona, 1930) polític aranès
* Eduard Aunós Pérez, (Lleida, 1894 - Lausana, 1967) polític català
# Eduard Aunós i Cau

Eduard Aunós i Cau (Es Bòrdes, 3 de febrer de 1858 - Barcelona, 2 de maig de 1930) fou un propietari i polític aranès, diputat i senador les Corts Espanyoles durant la restauració borbònica. Casat amb Jovita Pérez i Navarro, varen ser pares d'Eduard Aunós Pérez.

## Biografia

Havia estat president de les Joventuts del Partit Conservador amb Antoni Maura, però després com a independent; entre 1912 i 1916 fou propietari del diari conservador La Prensa. Fou diputat de la diputació de Lleida en 1911 i 1913 i diputat a Corts pel districte de la Seu d'Urgell a les eleccions generals espanyoles de 1914 però la seva elecció fou anul·lada i el dret de representació del districte de la Seu fou suspès.
A les eleccions generals espanyoles de 1916 fou derrotat, i el seu protagonisme polític fou eclipsat pel del seu fill Eduard Aunós Pérez, incorporat a la Lliga Regionalista com a secretari de Francesc Cambó el 1918. El 1923 fou escollit senador per Lleida a proposta dels liberals.

## Referències

* ↑ Fitxa del Congrés dels Diputats
* ↑ Fitxa del Senat

## Bibliografia

* Isidre Molas Els senadors conservadors, UAB, Barcelona, 2007, p. 14-15
# Eduard Batlle i Rispau

Eduard Batlle i Rispau (Salt, 1968) és un periodista català.
Usuari actiu a la xarxa des del 1999 amb un blog personal que combinava la professió periodística amb contingut personal. El 2006 va estrenar un altre blog, i actualment manté eduardbatlle.cat. Després de la primera edició de la Catosfera a Granollers, va impulsar l'Associació STIC.CAT i va ser el creador dels Premis Blogs Catalunya.
Actualment és soci-director de la consultora de comunicació digital i audiovisual La Factoria de ServeisWeb. També és soci amb Anna Codina de la consultora Catalunya Valley. Impulsor del TEDxGirona i de les jornades NITS a Girona amb Xevi Montoya.

## Referències

* ↑ «Eduard Batlle». Saül Gordillo, 24-01-2015.
* ↑ Gordillo, Saül. Sobirania.cat. Primera. Arenys de Mar: Crea't Edicions, Juny de 2014, p. 38, 171 i 202. ISBN 978-84-942772-0-7 [Consulta: 30 març 2015]. Arxivat 2015-03-27 a Wayback Machine.

## Enllaços externs

* Blog personal: eduardbatlle.cat
# El show de Gary Coleman

El show de Gary Coleman (títol original en anglès: The Gary Coleman Show) és una sèrie de televisió de dibuixos animats creada per l'esdudi d'animació Hanna-Barbera el 1982. Fou emesa originàriament a la cadena de televisió estatunidenca NBC durant la temporada 1982-1983.
El nom de la sèrie fa referència a l'actor Gary Coleman, que en la seva versió original posava la veu al personatge Andy LeBeau, un aprenent d'àngel enviat a la Terra per tal de guanyar-se les dues ales a base de bones accions.
A Catalunya, TV3 va emetre la sèrie el 1984. Fou una de les primeres sèries de dibuixos animats emeses en català, juntament amb Pac-Man, Els descamisats o Pat, el carter.

## Argument

Els dibuixos animats són una sèrie derivada de la pel·lícula de televisió The Kid with the Broken Halo (1982), que tenia com a protagonista a l'actor Gary Coleman i en la qual encarnava el mateix personatge que als dibuixos animals.
El protagonista, Andy LeBeau, és un jove aprenent d'àngel que a cada capítol és enviat a la terra per la seva mentora, l'àngel Angèlica, encomanant-li una missió. Només reexint en les seves missions, Andy LeBeau podrà convertir-se un dia en un verdader àngel de la guarda, guanyant-se les dues ales que encara li falten.
La seva missió de l'aprenent d'àngel sol consistir en ajudar a algun nen que passa per dificultats. El malvat Hornswoggle, un elegant dimoni de pell púrpura, cabell negre i masclet, apareix sempre per fer-li la gitza. Normalment, el mètode que sol emprar el dimoni per què la missió fracassi, és persuardir-lo per que prengui una decisió incorrecta o bé posant-li tota mena d'entrabancs.
Com a instrument d'ajuda, Andy compta amb la seva aurèola, que és invisible pels humans i que pot llançar com un boomerang. La aurèola té efectes positius sobre tot allò que toca. Al final, Andy acaba corregint els seus errors i fa fracassar sempre els plans de Hornswoggle.

## Capítols (nom original en anglès)

* Fouled Up Fossils / Going, Going, Gone
* You Oughtta' Be In Pictures / Derby Daze
* Hornswoggle's Hoax / Calamity Canine
* Cupid Andy / Space Odd-Essey
* Hornswoggle's New Leaf / Keep On Movin' On
* Mansion Madness / Wuthering Kites
* In the Swim / Put Up or Fix Up
* Haggle and Double Haggle / The Royal Visitor
* The Future Tense / Dr. Livingston, I Presume
* Haggle's Luck / Head in the Clouds
* Teacher's Pest / Andy Sings the Blues
* Easy Money / Take My Tonsils -Please-
* The Prettiest Girl in Oakville / Mack's Snow Job

## Referències

* ↑ Hayward, Anthony. «Gary Coleman: Child star of the television sitcom 'Diff'rent Strokes' who faced legal and personal problems in later life - Obituaries - News». The Independent, 01-06-2010. [Consulta: 15 març 2012]. (anglès)
* ↑ Perlmutter, David. The Encyclopedia of American Animated Television Shows. Rowman & Littlefield, 2018, p. 234–235. ISBN 978-1538103739. (anglès)
# El Molinet (la Riera de Gaià)

El Molinet és una obra de la Riera de Gaià (Tarragonès) inclosa a l'Inventari del Patrimoni Arquitectònic de Catalunya.

## Descripció

Edifici abandonat, amb estructura quadrada. A l'interior s'hi veu la volta de canó feta amb motlles de canya i el lloc on hi havia funcionat les dues moles. A la dovella central de la porta d'entrada hi ha esculpit l'any "1772".

## Referències

* ↑ «El Molinet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 agost 2021].

## Enllaços externs

* «El Molinet». Mapa de recursos culturals. Diputació de Tarragona.
# El despertar

«El despertar» té aquests significats:
* El despertar (pel·lícula de 1946), pel·lícula dirigida per Clarence Brown
* El despertar (pel·lícula de 1980), pel·lícula dirigida dper Mike Newell
* El despertar (pel·lícula de 2011), pel·lícula dirigida per Nick Murphy
* El despertar (pel·lícula de 2020), pel·lícula dirigida per Kiko Ruiz Claverol
* El despertar (telenovel·la de 1966), telenovel·la mexicana de 1966
* El despertar (telenovel·la de 1980), telenovel·la veneçolana de 1980
* Despertar, pel·lícula dirigida per Penny Marshall
# Elx Parc Empresarial

Elx Parc Empresarial és una àrea industrial urbanitzada amb avingudes i passejos de trama ortogonal, la qual crea així un polígon industrial dedicat a diferents activitats secundàries i terciàries que es troba a la ciutat valenciana d'Elx, a la comarca del Baix Vinalopó.

## Situació

Localitzat a 4 quilòmetres a l'est d'Elx, i a 12 km d'Alacant, entre les partides rurals il·licitanes de les Salades i Torre del Pla. Es troba comunicat per les carreteres N-340 i per la Via Parc Alacant/Elx. Se situa prop de l'Aeroport d'Alacant-Elx i de la Institució Firal Alacantina, IFA.

## Història

La seua construcció s'inicia a principis de la dècada dels noranta, i ha sigut ampliat fins a tres vegades amb l'ocupació d'una superfície d'1.200.000 m², i ampliat durant els anys 2008-2009 en 827.627,28 m² més. A més, no es descarta una última ampliació fins a completar els 2.700.000 m².
Actualment, compta amb diferents indústries, calçat, transports, magatzems, informàtica, missatgeria, arts gràfiques...que sumen un total de prop de 500 empreses, i que arribarà a les 800 els propers anys, una vegada s'acaben les ampliacions. El parc industrial està dotat d'una Oficina Municipal d'Atenció al Ciutadà (OMAC), a més de comerços com sucursals bancàries, oficina de correus, l'hotel Holliday Inn, diferents restaurants i bars, tallers mecànics, agències de viatges, gimnasos, etc.

## Transports

Hui dia, compta amb una bona comunicació amb autobusos de les línies 1A i 1B dels autobusos periurbans d'Elx, a més de la línia 90 Alacant-Elx-Crevillent, així com especials que donen servei a l'Elx Parc Empresarial. A menys de dos quilòmetres es troba l'estació de ferrocarril de Torre del Pla, que és una de les parades dels trens de la línia C1 de Rodalies Múrcia/Alacant. En un futur, segons el Pla d'Infraestructures Estratègiques de la Comunitat Valenciana 2010-2020, es preveu que estiga comunicat amb tramvia.

## Referències

* ↑ Relación preliminar de posibles zonas blancas NGA en entidades singulares de población no blancas NGA pertenecientes a las comunidades autónomas de Cataluña, Comunitat Valenciana, Galicia, Madrid y Región de Murcia., pàg. 10-11.
* 1 2 «Alicante Digital ♥ - Les Salades» (en espanyol europeu). [Consulta: 24 juny 2020].
* ↑ «PARQUE EMPRESARIAL DE ELCHE» (en castellà). Alicante Digital. [Consulta: 24 juny 2020].
# Ely

«Ely» té aquests significats:
* Ely (ciutat d'Anglaterra), ciutat del comtat de Cambridgeshire, a Anglaterra
* Ely (Iowa), població de l'estat d'Iowa, als Estats Units
* Ely (Minnesota), ciutat de l'estat de Minnesota, als Estats Units
* Ely (Nevada), població de l'estat de Nevada, als Estats Units
* illa d'Ely, regió històrica d'Anglaterra que es troba al voltant de la ciutat d'Ely a Cambridgeshire
* Catedral d'Ely, església principal d'Ely a Cambridgeshire, Anglaterra, i la seu del bisbat d'Ely
* bisbat d'Ely, bisbat d'Anglaterra
# Eleccions al Landtag de Baviera de 1950

Les eleccions al Landtag de Baviera de 1950 es van caracteritzar per:
* La CSU no va obtenir majoria absoluta. Van ser els seus pitjors resultats (només un 27,9%, 0,2% més que els socialdemòcrates).
* El SPD es va quedar a 0,2 punts de la CSU: el més prop de la victòria.
* Els liberals, malgrat tenir els seus segons millors resultats, van anar la 5a força.
* Els partits petits van arrasar: el Partit de Baviera va obtenir el 18% dels vots, i el Bloc dels expulsats el 12%.
| Partit polític | Percentatge | Escons |
| CSU | 27,9 | 64 |
| SPD | 27,7 | 63 |
| Partit de Baviera | 17,6 | 39 |
| Lliga dels Expulsats | 12,2 | 26 |
| FPD | 7,1 | 12 |
| DKP | 1,9 | 0 |
# Eleccions al Dáil Éireann de novembre de 1982

Les eleccions al Dáil Éireann de novembre de 1982 es van celebrar el 24 de novembre de 1982 per a renovar els 166 diputats del Dáil Éireann, convocades quan als sis mesos de les eleccions anteriors es va trencar la coalició de govern. Va guanyar el Fianna Fáil i Charles Haughey va formar un govern de minoria.

## Resultats

| Partit | Líder | % | Escons |
| Fianna Fáil | Charles Haughey | 45,2% | 75 |
| Fine Gael | Garret FitzGerald | 39,2% | 70 |
| Laborista | Dick Spring | 9,4% | 16 |
| Partit dels Treballadors d'Irlanda | Tomás Mac Giolla | 3,2% | 2 |
| Independents | | 4,0% | 2 |

## Referències

* (anglès) Pàgina del Dáil Éireann Arxivat 2009-12-18 a Wayback Machine.
* (anglès) Resultat de les eleccions de 1982
# Eleccions legislatives gregues de novembre de 1989

Les eleccions legislatives gregues de novembre de 1989 se celebraren el 5 de novembre de 1989. El partit més votat fou el Nova Democràcia, i el seu cap Constantinos Mitsotakis, va formar govern.

## Resultats

| Partit | Partit | Líder | Vots | % | +/– | Escons | +/– |
| | Nova Democràcia | Constantinos Mitsotakis | 3,093,479 | 46,2% | +1,9% | 148 | +3 |
| | PASOK | Andreas Papandreou | 2,724,334 | 40,7% | +1,6% | 128 | +3 |
| | Coalició d'Esquerra i Progrés | Charilaos Florakis | 734,611 | 11,0% | -2,1% | 21 | -7 |
| | Ecologistes Alternatius | | 39,158 | 0,6% | - | 1 | - |
| | Altres | | 105,986 | 1,6% | - | 2 | - |
| Vots vàlids | Vots vàlids | | 6.697.568 | | 300 | |
| Vots nuls | Vots nuls | | 101.917 | | | |
| Total | Total | | 6,799,485 | 84,4% | | 300 |
| Font: Thomas T. Mackie (April 1992). "General elections in Western Nations during 1989". European Journal of Political Research 21 (3): 317–332 |||||||

## Enllaços externs

* Resultats de les eleccions gregues de l'arxiu d'Adam Carr Arxivat 2004-08-11 a Wayback Machine.
# Epibulus brevis

Epibulus brevis és una espècie de peix de la família dels làbrids i de l'ordre dels perciformes que es troba a Palau, les Filipines, Papua Nova Guinea i Indonèsia.
Els mascles poden assolir els 18,5 cm de longitud total.

## Referències

* ↑ BioLib (anglès)
* ↑ FishBase
* 1 2 FishBase (anglès)
# Epic

* No s'ha de confondre amb èpic o èpica.
«Epic» té aquests significats:
* Epic Games, empresa desenvolupadora de videojocs a Cary (Carolina del Nord)
* EPIC Racing, escuderia radicada a Vitòria-Gasteiz es va fundar com a equip de carreres espanyol l'any 2011
* Epic Records, discogràfica nord-americana que pertany a Sony BMG
* Epic (pel·lícula de 2013), pel·lícula estatunidenca d'animació del 2013
# Eric Lenneberg

Eric Heinz Lenneberg (Düsseldorf, Alemanya, 1921-1975) fou un lingüista i neuròleg, capdavanter en les idees de l'adquisició del llenguatge i la psicologia cognitiva. Particularment en els conceptes de la innatesa.

## Biografia

D'origen jueu, va abandonar l'Alemanya nazi per la llavors creixent persecució. Primer va instal·lar-se al Brasil amb la seva família i després als Estats Units, on va anar a la Universitat de Chicago i a la de Harvard, com a professor de psicologia i neurobiologia.
# Els meus veïns pirates

Els meus veïns pirates (títol original en francès, Nos voisins les pirates) és una sèrie de televisió d'animació francocanadenca adaptada de l'obra de Jonny Duddle. Produïda per Cyber Group Studios, s'emet a França pel canal France 3 des del 23 d'octubre de 2017. S'ha doblat al català pel canal Super3.

## Sinopsi

La sèrie narra la vida d'una família de pirates, integrant-se en un poble proper a un poble de la Bretanya o Gal·les. Els personatges principals són nens.

## Referències

* ↑ «Nos voisins les pirates : à l'abordage du petit écran !». actualitte.com, 05-10-2017. [Consulta: 25 setembre 2019].
* ↑ «Els meus veïns pirates». Goita què fan, ara!. [Consulta: 29 maig 2023].
* ↑ https://www.francetvpro.fr/jeunesse/dossiers-de-presse/resume-9118631
* ↑ https://www.francetvpro.fr/jeunesse/communiques-de-presse/28215228
# Errollyn Wallen

Errollyn Wallen (10 d'abril de 1958) és una compositora anglesa nascuda a Belize. Va ser la primera dona negra a tenir una obra representada a The Proms (concretament, un concert per percussió i orquestra).

## Biografia

La seva família es va mudar a Londres quan ella tenia 2 anys. A ella i els seus tres germans els van criar uns oncles mentre els seus pares van anar a viure a Nova York.
Va estudiar composició al Goldsmiths, University of London i al King's College de Londres i va cursar un màster al King's College, Cambridge.

## Composicions

La seva música recull moltes influències, incloent musica clàssica d'avantguarda i música popular.
Les obres més rellevants son la cançó multimèdia Jordan Town (2001), Dervish per a violoncel i piano (2001), La Fuga per quintet de guitarra (2002), l'òpera Another America: Earth (2003) i All the Blues I See per flauta i quartet de corda (2004).
El 2006 va escriure una cançó a mitges amb l'astronauta Steve MacLean mentre era a la missió STS-115 del transbordador espacial.
El 2010, la seva obra per quintet de pianos Music for Tigers es va tocar al Museu d'art Modern de Nova York com a part de la sèrie de concerts Summergarden.
El 2012, la seva cançó Daedalus va sonar a la cerimònia d'obertura dels jocs paralímpics de Londres.

## Premis i reconeixements

El juny de 2007 va ser ordenada Membre del Molt Excel·lent Orde de l'Imperi Britànic.
El 2018 va aparèixer a la llista de la 100 Women BBC.

## Referències

* ↑ «Wallen, Errollyn (born 1958), composer, pianist, singer : Grove Music Online - oi» (en anglès). DOI: 10.1093/gmo/9781561592630.article.46008. [Consulta: 13 gener 2019].
* ↑ Sophie., Fuller,. The Pandora guide to women composers : Britain and the United States, 1629-present. Londres: Pandora, 1994. ISBN 0044408978.
* 1 2 «Errollyn Wallen's 'Anon': Manon Lescaut for the 21st century» (en anglès), 22-07-2014. [Consulta: 13 gener 2019].
* ↑ «10 Questions for Composer Errollyn Wallen | The Arts Desk». [Consulta: 13 gener 2019].
* ↑ Kozinn, Allan «Joel Sachs Takes New Juilliard Ensemble to MoMA» (en anglès). The New York Times, 26-07-2010. ISSN: 0362-4331.
* 1 2 «BBC 100 Women 2018: Who is on the list?» (en anglès). BBC News, 19-11-2018.